પોલીસ સૂત્રોના જણાવ્યા મુજબ પાર્ટીના આયોજકે પાર્ટીના સ્થળે લોકોની સુરક્ષા માટે ખાનગી સિકયોરિટી અને સીસી ટીવી કેમેરા લગાવવા સૂચના અપાઇ છે. સીસી ટીવી કેમેરા અને સિકયોરિટી નહીં હોય તો પાર્ટી માટે મંજૂરી મળશે નહી. નિર્ભયા કાંડ બાદ મોડી રાત સુધી યોજાતી પાર્ટીઓ પર પોલીસે તવાઇ બોલાવી છે. નવા વર્ષને આવકારવા લોકો આતુર હોય છે. પાર્ટીઓમાં ખાસ કરીને દારૂની મહેફિલ અને નશાનું પ્રમાણ જોવા મળે છે. જેથી પોલીસ પાર્ટીઓ દરમિયાન સાદા ડ્રેસમાં હાજર રહેશે. સ્થાનિક પોલીસ દ્વારા ૩૧ ડિસેમ્બરે ખાસ કરીને ફાર્મહાઉસ, હોટલો અને કલબો પર બાજ નજર રાખશે.